《就报恩借碾碾茶彝老有诗因次其韵》
宋代·喻良能

断无鹅鸭恼比邻，赖有钟鱼隔竹闻。
故遣新茶就佳硙，要供戏彩满瓯云。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。